Tallinna linnahall sai ootamatu ja jõuka kosilase
#000003
Foto: Linnahalli vaated Autor/allikas: Priit Mürk/ERR
#000004
BaltCapi investeerimisfond pakkus Tallinna linnavalitsusele, et võiks investeerida Tallinna linnahalli. Tallinna abilinnapea Aivar Riisalu sõnul ei maksa otsustega kiirustada, sest fondi ootused võivad olla suuremad, kui linn pakkuda saab.
#000005
Mai alguses ütles Tallinna linnapea Mihhail Kõlvart, et linnahalli ümberehitamiseks plaanitud koostöö Tallinkiga ei jätku ning tarvis on otsida uusi partnereid. Üks võimalik partner kirjutas linnavalitsusele 8. juulil.
#000006
AS BaltCapi juhatuse liige Peeter Saks teatas, et nende Infrastruktuurifond saab panustada nii linnahalli täpse funktsionaalsuse väljatöötamisel, olla investor, projekti elluviija kui ka hoone hilisem operaator.
#000007
"Meie seis linnahalli arendamisel ei ole nüüd nii vilets, et me peaksime seda tegema iga hinna eest. Ja mulle vägisi tundub, et me selle projektiga ei suuda ühegi fondi ootusi rahuldada just tootluse osas," tõdes Riisalu.
#000010
Riisalu selgitas, et linnahalli projekti tasuvusaeg võib küündida 25-30 aastani.
#000011
"Ja kui me ta iga hinna eest mingi fondiga koos valmis teeme ja kui fond näiteks leiab, et viie või kümne aasta pärast tahab exitit teha ehk väljuda, siis mina arvan, et see võib olla keeruline situatsioon," lisas Riisalu, kelle sõnul vajab linn kindlust. "Et selle asja jätkusuutlikkus on tagatud pikema perioodi peale, kui on reeglina fondide puhul."
#000012
Fondil töös ka Leedu rahvusstaadioni ehitus
#000013
Oma kirjas märkis Peeter Saks, et 2017. aasta suvel loodud fondi eluiga on 20 aastat. "Linnahalliga võrreldavas mahus on fondil töös 15 000-kohalise Leedu rahvusliku jalgpallistaadioni rajamine Vilniusesse, kus fond on investor ja operaator," kirjutas Saks. Staadionisse investeeritakse 100 miljonit eurot.
#000014
Aivar Riisalu ütles, et pole ise BaltCapi esindajatega kohtunud, kuid teadis rääkida, et üldiselt ootavad fondid viie- kuni kaheksaprotsendilist tootlust.
#000015
"Võttes aluseks Tallinna krediidireitingut, oleks meil võimalik need 100 miljonit ise laenata sinna ühe protsendiga aastas. Miks me peame võtma fondi raha, mille eest me peame maksma näiteks kaheksa protsenti aastas?" küsis abilinnapea.
#000016
Peeter Saks selgitas oma kirjas, et erakapitali kaasamine võimaldab linna vahendeid mujal kasutada ning fondist saaks projektile motiveeritud eestvedaja.
#000017
"Kõige kulukam olukord on, kui linnahall jätkuvalt kasutult seisab ja seal rahvusvaheliste sündmuste korraldamisest saadav otsene ning kaudne majandus elavdav mõju jääb saamata," lisas Saks. Ta jätkas: "Kontsertide, konverentside ja teiste rahvusvaheliste suursündmuste korraldamisel linnahallis on märkimisväärne positiivne mõju linna majandusele. Arhitektuuriliselt väljapaistva ja väärikas asukohas hoone kordaseadmine tõstab oluliselt ka linnaruumi kvaliteeti ning avab linna senisest enam merele."
#000018
Aivar Riisalu juhtis veelkord tähelepanu, et kui linn sooviks, võiks ta raha saada ka pangast. Ühtlasi rõhutas abilinnapea, et läinud aastal Tallinkiga sõlmitud ühiste kavatsuste protokolli pole keegi tühistanud.
#000019
"Ebareaalne on sinna järgmisel aastal 20 miljonit paigutada, sest projekteerimistki pole alustatud," ütles Riisalu. "Tema sisu väljatöötamine ju peatus sellel hetkel, kui poolteist aastat tagasi see jama peale hakkas. Keegi pole ju tänaseni suutnud selgeks teha, milline see konverentsikeskus välja nägema peab. Täna tuleb hakata sisu välja töötama, millega me kavatseme sügisel peale hakata."
#000023
Kõlvart: ootame linnahalli renoveerimiseks ka teisi pakkumisi
#000024
Sõõrumaa lammutaks Linnahalli, viiks kesklinna autoliikluse tunnelisse ja teeks selle tasuliseks
#000027
Tallink loodab linnahalli arendamisega liituda järgmistes etappides
#000028
Saksa peatreener: ootan häid võistlusi sujuva korraldusega
#000030
Tuvike: juba järgmisel aastal tuleb lennujaamatasusid veelgi tõsta
#000031
Eesti lumelauakrossi lootus pääseb Euroopa karikasarja
#000032
Eesti naiste korvpallikoondis valmistub EM-valikmängudeks
#000034
Türgis ja Süürias on tugevate maavärinate tõttu hukkunud üle 7200 inimese
#000035
President annab tänavu 167 riiklikku teenetemärki
#000040
Mediazona: vangid ei taha enam innukalt Wagneriga liituda
#000041
Sukles auditist: ma ei ole suutnud EOK-s kõiki pabereid korras hoida
#000042
Keskkonda kuhjuvatest ravimijääkidest võib pakkuda pääsu kompostimine
#000050
Jupiteril on teada 92 kuud
#000051
Kumu tutvustab Winy Maasi vertikaalseid külasid
#000055
"Terevisioon" ootab saatesse uusi muusikuid
#000059
Kohtla-Järve linnavalitsus sai paika vaid üheksa poolthäälega
#000060
Ministeerium arutab lisapuhkepäevade teemat tööandjate ja ametiühingutega
#000061
Rootsi peaminister: oleme valmis arutelu jätkamiseks Türgiga
#000063
Iisraeli relvaabi Ukrainale peetakse vähetõenäoliseks
#000064
Riigikogu nimetas Holmi taas riigikontrolöriks
#000065
Kolmapäeval sajab mitmel pool veidi vihma, lörtsi ja lund
#000066
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000067